1979R1963 — BG — 09.06.2001 — 005.001

Този документ е средство за документиране и не обвързва институциите

Изменен с







(*) Настоящият акт никога не е публикуван на български език.







NB: Настоящият консолидиран вариант съдържа позовавания към европейската разчетна единица и/или към екюто, които от 1 януари 1999 г. следва да се считат за позовавания към еурото — Регламент (ЕИО) № 3308/80 на Съвета (ОВ L 345, 20.12.1980 г., стр.1) и Регламент (ЕО) № 1103/97 на Съвета (ОВ L 162, 19.6.1997 г., стр.1).









▼B

РЕГЛАМЕНТ (ЕИО) № 1963/79 НА КОМИСИЯТА

от 6 септември 1979 година

относно установяване на подробни правила за прилагане на възстановяване при производство за маслиново масло, използвано в производството на определени консервирани храни







КОМИСИЯТА НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската икономическа общност, като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини ( 1 ), последно изменен с Регламент (ЕИО) № 590/79 ( 2 ), като взе предвид Регламент (ЕИО) № 2749/78 на Съвета от 23 ноември 1978 г. относно търговията с масла и мазнини между Общността и Гърция ( 3 ), като взе предвид Регламент (ЕИО) № 591/79 на Съвета от 26 март 1979 г. относно установяване на общи правила за възстановяване при производство за маслиново масло, използвано в производството на определени консервирани храни ( 4 ), и по-специално член 9 от него, като има предвид, че режимът за контрол, предвиден в член 8, параграф 2 от Регламент (ЕИО) № 591/79 трябва да гарантира, че сумата за възстановяване при производство се отпуска само по отношение на маслиново масло, което отговаря на условията, посочени в настоящия регламент и в Регламент (ЕИО) № 591/79; като има предвид, че по принцип възстановяването се отпуска само след извършване на контрол; като има предвид, че ако контролът се извършва правилно, заявлението за възстановяване следва да се представи навреме и да съдържа определена основна информация; като има предвид, че за същата цел от производители на рибни и зеленчукови консерви следва да се изисква да водят складова отчетност, като посочват количеството и произхода на използваното маслиново масло; като има предвид, че контролът трябва да обхване период, който ще позволи на преработвателите да планират производството въз основа на себестойността и да получат доставки на маслиново масло; като има предвид, че по същите причини сумата, която следва да се отпуска за възстановяване, следва да бъде сумата, валидна в деня, в който е представено заявлението за извършване на контрол; като има предвид, че за да се даде възможност на съответните страни да купуват маслиновото масло, от което се нуждаят, държавите-членки следва да имат право да плащат авансово сумата за възстановяване, при условие че се представи гаранция; като има предвид, че Регламент (ЕИО) № 615/71 ( 5 ) на Комисията следва да бъде отменен; като има предвид, че предвидените в настоящия регламент мерки са в съответствие със становището на Управителния комитет по масла и мазнини, ПРИЕ НАСТОЯЩИЯ РЕГЛАМЕНТ:







Член 1

За целите на възстановяването при производство производителите на рибни и зеленчукови консерви, посочени в член 2 от Регламент (ЕИО) № 591/79, водят ежедневна складова отчетност по отношение на тези консервирани храни, като посочват най-малкото следната информация:

▼M2

а) количеството маслиново масло, класифицирано по произход и представяне, постъпило в предприятието;

▼B

б) количеството маслиново масло, класифицирано по произход, използвано в производството на консервирана храна;

в) по отношение на всяка постъпваща партида маслиново масло, номера на фактурата, квитанцията или всеки друг равностоен документ;

г) нетното тегло на произведената консервирана храна с указване на средното тегло на маслиновото масло, използвано за всеки вид производство.

Член 2

▼M1

1. За придобиване на право за възстановяване при производство, производителят трябва да представи заявление за проверка до компетентния орган преди датата, предвидена за начало на производствената дейност.

Това заявление се подава, само когато маслото се намира в производствените помещения.

При необходимост, съответната държава-членка определя минимален срок между датата на подаване на заявлението за проверка и датата, посочена в първата алинея.

▼B

2. Заявлението трябва да съдържа най-малкото следната информация:

а) името и адреса на производителя;

б) датите, на които производството започва и свършва;

в) количеството и вида консервирана храна, която предстои да се произведе;

г) количеството маслиново масло, което се очаква да се използва в производството, и произхода на маслото.

3. Заявлението за проверка е валидно само за производствен процес, който следва да приключи в срок, завършващ не по-късно от последния ден на третия месец след подаване на заявлението.

▼M3

Въпреки това, държавите-членки могат да предвидят по-дълъг срок, но не по-дълъг от осем месеца, когато за целите на производствения процес за преработване на храни е необходимо маслиновото масло да остане в контакт с рибата или зеленчуците за период, по-дълъг от срока, предвиден в първа алинея.

▼B

Ако поради непреодолима сила производството не може да се извърши в този срок, компетентният орган на заинтересованата държава-членка по искане на производителя удължава срока с толкова, колкото се счита за необходимо, като взема предвид посочените обстоятелства.

▼M5

Article 2a

With regard to the production refund referred to in Article 20a of Regulation No 136/66/EEC, Member States shall inform the Commission during the first month of each marketing year of the quantities of olive oil subjected to control during the preceding marketing year.

▼B

Член 3

Държавите-членки проверяват:

а) дали складовата отчетност на производителя се води в съответствие с член 1;

б) дали маслото, посочено в заявлението за проверка, е било на територията на предприятието при подаване на заявлението.

Член 4

1. Възстановяването при производство се отпуска по заявление на производителя в държавата-членка, където е произведена консервираната храна.

2. Заявлението, посочено в параграф 1, трябва да съдържа данни за количеството масло, използвано в производството на консервираната храна, и неговия произход. Заявлението трябва да се подаде от заинтересованата страна в срок от шест месеца от датата на използване на маслото.

▼M4

Член 4а

По отношение на маслиновото масло, произведено в Общността, възстановяването при производството на определени консервирани храни, когато добавеното маслиново масло е поставено под режим на активно усъвършенстване, се коригира с присъединителната компенсаторна сума, която не се облага.

▼B

Член 5

Възстановяването се изплаща, когато заинтересованата държава-членка е проверила, че количеството масло, посочено в заявлението по член 4, съответства на количеството и произхода на маслото, използвано в производството на консервирана храна.

Въпреки това по искане на заинтересованата страна сумата може да се плати авансово веднага след извършване на посочената в член 3 проверка, при условие че се предостави гаранция, която осигурява, че маслото ще се използва за посочените цели.

Член 6

За целите на проверката, посочена в член 5, първата алинея, държавата-членка inter alia проверява и складовата отчетност, посочена в член 1.

Член 7

Ако количеството маслиново масло, посочено в заявлението по член 4, не съответства на количеството използвано масло, установено при проверката по член 5, съответната държава-членка определя количеството маслиново масло, по отношение на което е признато правото на възстановяване.

Член 8

Отпуснатата сума за възстановяване е сумата, валидна в деня на подаване на заявлението за проверка, посочена в член 2.

Член 9

Сумата, посочена в член 4, параграф 2 от Регламент (ЕИО) № 591/79, е 0,50 ECU. Въпреки това, когато средното аритметично, посочено в първата алинея на член 4, параграф 1 от гореспоменатия регламент е нула, сумата за възстановяване се определя на нула.

▼M2

Член 9а

За целите на изчисляване на сумата за възстановяване се прилагат разпоредбите на член 4, параграф 1, алинея втора или на член 5, параграф 2 от Регламент (ЕИО) № 591/79, само ако маслиновото масло, използвано за производството на консерви, е било произведено в рамките на Общността и закупено от производителя в опаковки с нетно съдържание, надвишаващо пет литра.

▼B

Член 10

Регламент (ЕИО) № 615/71 се отменя.

Член 11

Настоящият регламент влиза в сила на 10 септември 1979 г.

Той се прилага за маслиново масло, във връзка с което заявленията, посочени в член 2, са подадени на тази дата или след нея. Регламент (ЕИО) № 615/71 продължава да се прилага по отношение на маслото, за което заявленията, посочени в член 2, са изпратени преди тази дата.

Настоящият регламент е задължителен в своята цялост и се прилага пряко във всички държави-членки.